लेकिन इस पूरे मामले में कांग्रेस की चुप्पी पर सवाल उठाने लगे हैं. ममता बनर्जी दिल्ली सरकार और उपराज्यपाल अनिल बैजल के बीच गतिरोध पर कांग्रेस की भूमिका से हैरान हैं. दरअसल इस पूरे मामले को लेकर कांग्रेस पसोपेश में है. अगर पार्टी खुलकर केजरीवाल के समर्थन में आ जाती है तो फिर दिल्ली में उसे नुकसान का अंदेशा है. वहीं अगर पार्टी केजरीवाल की मांग का विरोध करती है तो फिर महागठबंधन की नींव जो रखी जा रही है उसको झटका लग सकता है. ऐसे में कांग्रेस के लिए इस मामले पर चुप्पी ही सबसे बेहतर विकल्प है.